google/wiki40b huggingface dataset:
मुंबई समाचार

इतिहास

१ मई १९६० को भाषा के आधार पर गुजरात और महाराष्ट्र राज्यों के विभाजन से पूर्व ये दोनो प्रदेश बृहद मुंबई राज्य में शामिल थे। गुजराती और मराठी दोनो भाषा बोलने वाले लोग मुंबई में थे। तब भारत की आज़ादी से भी पूर्व के काल में १ जुलाई १८२२ के दिन गुजराती भाषा में मुंबई समाचार दैनिक के प्रकाशन की शरुआत हुई थी। यह एशिया का सब से पुराना और गुजराती भाषा का प्रथम अखबार है। पारसी परिवार ने इसके प्रकाशन की शरुआत की थी। ये समाचारपत्र १८३२ तक एक साप्ताहिक, १८५५ तक द्वि-साप्ताहिक और उसके बाद दैनिक के रूप में प्रकाशित हो रहा है। इसके संस्थापक पारसी विद्वान फ़ार्दून जी ने १८२२ में प्रथम देशी मुद्रणालय की स्थापना की थी और १८१४ में गुजराती पंचांग का इसमें मुद्रण करके प्रकाशित किया गया था। १८२२ से बोम्बे समाचार (अब मुंबई समाचार) का मुद्रण भी इसी मुद्रणालय में शरु किया गया।
भारत के मुक्ति संग्राम में इस अखबार ने अहम भूमिका निभाई है। महात्मा गांधी, जवाहरलाल नेहरु, वल्लभ भाई पटेल इत्यादि स्वातंत्र्य सेनानियों ने इस अखबार को उद्रुत्त किया है। गुजराती भाषा में पत्रकारिता की नीव मुंबई समाचार ने रखी। स्थापना के समय से ही सम्पादन नीति सनसनीखेज समाचार देने की नहीं किन्तु एक निष्पक्ष और इमानदार तरीके से घटनाओं को प्रस्तुत करने की रही है। प्रारंभ से आजतक इसका संचालन कामा परिवार के अलग-अलग व्यक्तियों के हाथों में रहा हैं। आज भी ये समाचारपत्र का प्रकाशन आधुनिक मुद्रणालय द्वारा रंगारंग प्रारुप में होता है।
विदिशा की वन संपदा

विदिशा भारत के मध्य प्रदेश प्रान्त में स्थित एक प्रमुख शहर है। 
प्राचीन नगर विदिशा तथा उसके आस- पास के क्षेत्र को अपनी भौगोलिक विशिष्टता के कारण एक साथ दशान या दशार्ण (दस किलो वाला) क्षेत्र की संज्ञा दी गई है। यह नाम छठी शताब्दी ई. पू. से ही चला आ रहा है। इस नाम की स्मृति अब भी बेतवा की सहायक नदी धसान नदी के नाम में अवशिष्ट है। कुछ विद्वान इसका नामाकरण दशार्ण (धसान) नदी के कारण मानते हैं, जो दस छोटी- बड़ी नदियों के समवाय- रूप में बहती थी। विदिशा इसकी सुसंस्कृत राजधानी हुआ करती थी। यह स्थान कर्क रेखा पर २३#ं३१' अक्षांश तथा ७७"५१' देशान्तर पर देश के मध्य भाग में स्थित है। समुद्रतल से इसकी ऊँचाई १५४६ फीट है।

क्षेत्र

विदिशा मालवा के उपजाऊ पठारी क्षेत्र के उत्तर- पुरब हिस्से में अवस्थित है तथा पश्चिम में मुख्य पठार से जुड़ा हुआ है। ऐतिहासिक व पुरातात्विक दृष्टिकोण से यह क्षेत्र मध्यभारत का सबसे महत्वपूर्ण क्षेत्र माना जा सकता है। नगर से दो मील उत्तर में जहाँ इस समय बेसनगर नामक एक छोटा- सा गाँव है, प्राचीन विदिशा बसी हुई है। यह नगर पहले दो नदियों के संगम पर बसा हुआ था, जो कालांतर में दक्षिण की ओर बढ़ता जा रहा है। इन प्राचीन नदियों में एक छोटी- सी नदी का नाम वैस है। इसे विदिशा नदी के रूप में भी जाना जाता है।

वन संपदा

विंध्य पर्वत के आसपास चारों तरफ सैकड़ों मीलों तक उपजाऊ कृषि भूमि है, जो बहुत उपजाऊ मानी जाती है। यहाँ प्राप्त होने वाली उपजाऊ काली मिट्टी की सतह तो कहीं- कहीं ३०- ४० फीट तक गहरी है। यहाँ गेहूँ तथा चना का उत्पादन विशेष रूप से होता है, लेकिन धान, कपास व बाजरा बिल्कुल नहीं उपजाए जाते।
वनसंप्रदा के दृष्टिकोण से भी यह क्षेत्र बहुत धनी है। यहाँ तेलिया व पीला दोनों किस्म के सागौन मिलते हैं। खजूर व पशाल के वृक्ष विशेष महत्व के माने जाते हैं। इसके अतिरिक्त आम, महुआ, जामुन, करंज, नीम, बड़, पीपल, अर्जुन वृक्ष, खैर, बेर, तेंदू व बाँस के वृक्ष भी प्रचुरता मे पाये जाते है। पर्वतीय क्षेत्रों में अनेक वृक्ष औषधीय महत्व के हैं। इनमें दमाविनाशक अड़ूसा व हृदय रोग में लाभदायक पीली कनेर महत्वपूर्ण है। पुष्पों में कमल, केतकी, पारिजात, हर- श्रृंगार, मौलिश्री, सुगंधरा, मेंहदी, चमेली, मोगरा, गेंदा, अमलतास, गुलमास, कदंब, गुलतारा आदि प्रमुख है।
बैटरी एलिमिनेटर

बैटरी एलिमिनेटर एक एलेक्ट्रानिक युक्ति है जो प्राय: छोटे एलेक्ट्रानिक उपकरणों के लिये डीसी पैदा करता है और इसकी सहायता से बैटरी के बिना भी उस उपकरण को चलाया जा सकता है। इसीलिये इसका नाम "बैटरी एलिमिनेटर" (बैटरी की आवश्यकता को समाप्त करने वाला) पड़ा। यह प्राय: आम घरों में उपलब्ध एसी वोल्टेज से चलता है और अलग-अलग उपकरणों की आवश्यकता के अनुसार अलग-अलग वोल्टेज एवं धारा प्रदान करते हैं। उदाहरण के लियेधिकांश रेडियो को चलाने के लिये ६ वोल्ट का बैटरी एलिमिनेटर लगता है।
पिछोर विधानसभा निर्वाचन क्षेत्र

See Also

पिछोर
मोकामा

विवरण

मोकामा कोलकाता से 283 मील उत्तर-पूर्व तथा पटना से 51 मील पूर्व, दक्षिण-पूर्व दिशा में है। मोकामा एक व्यापारिक केंद्र है, जहाँ धान, चना, गेहूँ, तिलहन, मक्का, चीनी और ज्वार बाजरा का व्यापार होता है। यहाँ गंगा नदी पर एक पुल भी बनाया गया है जिसके द्वारा यह सड़क एवं रेलमार्गों द्वारा प्रदेश एवं देश के अन्य भागों से संबद्ध है। मोकामा का प्रशासन नोटीफाइड एरिया कमेटी द्वारा होता है।
ओजोन परत

ओज़ोन परत पृथ्वी के वायुमंडल की एक परत है जिसमें ओजोन गैस की सघनता अपेक्षाकृत अधिक होती है।  ओज़ोन परत के कारण ही धरती पर जीवन संभव है। यह परत सूर्य के उच्च आवृत्ति के पराबैंगनी प्रकाश की 93-99 % मात्रा अवशोषित कर लेती है, जो पृथ्वी पर जीवन के लिये हानिकारक है। पृथ्वी के वायुमंडल का 91% से अधिक ओज़ोन यहां मौजूद है।
यह मुख्यतः स्ट्रैटोस्फियर के निचले भाग में पृथ्वी की सतह के ऊपर लगभग 10 किमी से 50 किमी की दूरी तक स्थित है, यद्यपि इसकी मोटाई मौसम और भौगोलिक दृष्टि से बदलती रहती है।
ओजोन की परत की खोज 1913 में फ्रांस के भौतिकविदों फैबरी चार्ल्स और हेनरी बुसोन ने की थी। इनसे पहले भी वैज्ञानिकों ने जब सूर्य से आने वाले प्रकाश का स्पेक्ट्रम देखा तो उन्होंने पाया कि उसमें कुछ काले रंग के क्षेत्र थे तथा 310 nanometar  से कम वेवलेंग्थ का कोई भी रेडिएशन सूर्य से पृथ्वी तक नहीं आ रहा था. वैज्ञानिकों ने इससे यह निष्कर्ष निकाला कि कोई ना कोई तत्व आवश्य पराबैगनी किरणों को सोख रहा है, जिससे कि स्पेक्ट्रम में काला क्षेत्र बन रहा है तथा पराबैंगनी हिस्से में कोई भी विकिरण दिखाई नहीं दे रहे हैं.
सूर्य से आने वाले प्रकाश के स्पेक्ट्रम का जो हिस्सा नहीं दिखाई दे रहा था वह ओजोन नाम के तत्व से पूरी तरह मैच कर गया, जिससे वैज्ञानिक जान गए कि पृथ्वी के वायुमंडल में ओजोन ही वह तत्व है जो कि पराबैंगनी किरणों को अवशोषित कर रहा है. इसके गुणों का विस्तार से अध्ययन ब्रिटेन के मौसम विज्ञानी जी एम बी डोबसन ने किया था। उन्होने एक सरल स्पेक्ट्रोफोटोमीटर विकसित किया था जो स्ट्रेटोस्फेरिक ओजोन को भूतल से माप सकता था।
सन 1928 से 1958 के बीच डोबसन ने दुनिया भर में ओज़ोन के निगरानी केन्द्रों का एक नेटवर्क स्थापित किया था, जो आज तक काम करता है (2008)। ओजोन की मात्रा मापने की सुविधाजनक इकाई का नाम डोबसन के सम्मान में डोबसन इकाई रखा गया है.

ओज़ोन

ओज़ोन गंधयुक्त गैस होती है जो हल्के नीले रंग की होती है। ओज़ोन परत में ओज़ोन गैस की मात्रा अधिक पाई जाती है। ओज़ोन ऑक्सीजन का ही एक प्रकार है और इसे O₃ के संकेत से प्रदर्शित करते हैं। ऑक्सीजन के जब तीन परमाणु आपस में जुड़ते है तो ओज़ोन परत बनाते है।  6265849430
सेमरा गाँव, एतमादपुर (आगरा)

यातायात

श्री नेमिनाथ दिगम्बर जैन मन्दिर
कुर्त वॉल्डहाइम

प्रारंभिक जीवन

वॉल्डहाइम का जन्म सँक आंड्रा वॉर्देन विएना में हुआ। उनके पिता रोमन कैथोलिक स्कूल में अधीक्षक थे। वॉल्डहाइम ने ऑस्ट्रियाई सेना (1936-1937) में सेवा की और वियना काउंसिल अकादमी में दाखिला लिया, जहां उन्होंने 1939 में स्नातक की उपाधि प्राप्त की। वॉल्डहाइम के पिता क्रिश्चियन सोशल पार्टी में सक्रिय सदस्य थे। स्वय वॉल्डहाइम भी अकादमी में इन वर्षों के दौरान राजनीतिक असंबद्ध रहे। 1938 में ऑस्ट्रिया के जर्मन संयोजन के फौरन बाद, एक 20 साल पुराने नेशनल सोशलिस्ट जर्मन छात्र लीग (NSDSTB) नाज़ी पार्टी के एक प्रभाग में सदस्यता के लिए आवेदन किया और शीघ्र ही वह इसके पंजीकृत सदस्य बन गए। 19 अगस्त 1944 को वे विएना में एलीज़वेथ रेशेल से शादी की, उनकी पहली बेटी लिजेलोटे, अगले ही वर्ष पैदा हुयी थी। एक बेटा, गेरहार्ड और एक और बेटी इद्रष्टा बाद में जन्में।
मधुसूदनगढ़

मधुसूदनगढ़ गुना जिले की एक तहसील है जो गुना से 80 किलोमीटर दूर है मधुसूदनगढ़ तहसील में आने के ग्राम जैसे जामनेर मोतीपुर डोंगर कोलारस बारोद आते हैं मधुसूदनगढ़ में एक पुराना किला भी है मधुसूदनगढ़ चौराहा से 15 किलोमीटर के अंतर पर लटेरी जामनेर सुठालिया उकवद आते है
मधुसूदनगढ़ तहसील में जामनेर बड़ा कस्बा है जो विभिन्न गांवों से लगा हुआ है
मधुसूदनगढ़ तहसील 3 जिलों से लगी हुई है पश्चिम में राजगढ़ पूर्व में लटेरी और दक्षिण में बैरसिया ।
इलान रेमोन

इलान रेमोन (२० जून १९५४ - १ फ़रवरी २००३) इजरायली वायुसेना में इजरायल यहूदि लड़ाकू पायलट और बाद में प्रथम इजरायली अंतरिक्षयात्री बने। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, माइकल फिलिप एंडरसन, डेविड ब्राउन, लॉरेल क्लॉर्क, रिक हसबैंड और विलियम मैककूल थे।
शोडो द्वीप

शोडो द्वीप (小豆島 शोदोशिमा) जापान के अंतर्देशीय समुद्र में स्थित एक द्वीप है। नाम का शाब्दिक अर्थ "छोटे बीन्स का द्वीप" हैं। द्वीप पर दो कस्बे: टोकोशो और शोदोशिमा, जोकि शोज़ू जिले में शामिल हैं।
यह द्वीप, ट्वेंटी-फोर आइज़ उपन्यास का आधार के रूप में प्रसिद्ध है, जिसका बाद में फिल्म रूपांतर भी हुआ हैं। द्वीप, जैतून का सफलतापूर्वक उगाने के लिए जापान का पहला क्षेत्र था, और इसे कभी-कभी "ओलिव द्वीप" के नाम से जाना जाता हैं।

भूगोल

शोडो द्वीप कगावा प्रान्त का हिस्सा है, और प्रांत राजधानी टोकमात्सु के उत्तर में स्थित हैं। इसका क्षेत्रफल 153.30 किमी² (59.19 वर्ग मील)और 126 किमी (78 मील) का समुद्रतट हैं। यह जापान का 19वां सबसे बड़ा द्वीप हैं, और अंतर्देशीय समुद्र में दूसरा सबसे बड़ा द्वीप है।
शोडो द्वीप, डुबूची जलसंयोगी (土渕海峡 डोबुची-काइकीओ) का घर है। यह दुनिया की सबसे संकुचित जलसंयोगी हैं, जिसकी संकुचितता 9.93 मीटर (32.58 फीट) मीटर है।
नौका अक्सर टोकमात्सू, हिमेजी, ताशिमा और ओकायामा से द्वीप तक चलते हैं। नौका ओसाका और कोबे से यहाँ तक लगातार चलते रहते हैं।

इतिहास

शोडो द्वीप को पहले अज़ीकी द्वीप (अज़ीकी-शिमा) के नाम से जाना जाता था, और यह किइ (बाद में बिज़ेन) प्रांत का हिस्सा था, फिर इसे सांकुकी प्रांत को दिया गया था और अंततः कागावा प्रान्त का हिस्सा बना।

पर्यटन और संस्कृति

शोडो द्वीप, जापान में घरेलू पर्यटन के लिए काफी लोकप्रिय गंतव्य हैं। प्राकृतिक विशेषताएं जैसे डोबची जलसंयोगी, द एंजल रोड, शोडोशिमा ओलिव पार्क और कंकगा गॉर्ज (寒霞渓 काना-केई) के अलावा, यह स्थानिय लेखक सका त्सुबाई द्वारा लिखे गए ट्वेंटी-फोर आइज़ (二十四の瞳 निजुशी नॉटोमी) की स्थापना के रूप में प्रसिद्ध है और बाद में इसके ऊपर दो बार फिल्म (1954 और 1987), साथ ही साथ एक टेलीविजन कार्यक्रम भी बनाये गये। द्वीप दो अन्य विशिष्ट लेखकों का जन्मस्थान है: सैक के पति कवी शिगेजी त्सुबाई और उपन्यासकार और लघु कथालेखक डेन्जी कुरोशिमा। ये तीनों सर्वहारा साहित्यिक आंदोलन में प्रमुख भागीदार थे, वर्तमान आधुनिक जापानी साहित्य के भीतर एक महत्वपूर्ण और राजनीतिक रूप से कट्टरपंथी थे।
शोडो द्वीप अपने जैतून, सोया सॉस, जंगली बंदरों और समुद्र तटों के लिए भी जाना जाता हैं। इसके अलावा, पर्यटक 88-मंदिर शिकोकू तीर्थयात्रा के एक लघु संस्करण के लिए भी आकर्षित होते हैं।
द्वीप जापान में पहली बार जैतून का सफलतापूर्वक खेती करने के लिए प्रसिद्ध है। द्वीप पर जैतून के पेड़ और जैतून से संबंधित वस्तुएं पर्यटकों में काफी लोकप्रिय हैं। मिलोस ग्रीस, इसकी बहन द्वीप हैं।
अभिराज राजेन्द्र मिश्र

अभिराज राजेन्द्र मिश्र (जन्म 1943) संस्कृत कवि, गीतकार, नाटककार हैं। वे सम्पूर्णानन्द संस्कृत विश्वविद्यालय, वाराणसी के उपकुलपति भी रह चुके हैं। उन्हें १९८८ में संस्कृत में साहित्य अकादमी पुरस्कार से सम्मानित किया गया। वे 'त्रिवेणी-कवि' नाम से जाने जाते हैं। उन्होने संस्कृत, हिन्दी, भोजपुरी और अंग्रेजी में अनेक पुस्तकों की रचना की है।

कृतियाँ

प्रो. अभिराज राजेन्द्र मिश्र के सृजन कर्म की एक लम्बी सूची है जिसमें उनके दो महाकाव्य, 44 शतक-काव्य, 64 एकांकी, 6 लघुकथा संकलनों में अनेकों कथायें, गज़ल, गीत समाहित हैं। उनकी रसगर्भित काव्यशैली, शृंगार के विरह व पीड़ा के गीत, गज़ले, सहृदयों के हृदय का हार है, उस पर उनकी मन्त्रमुग्ध कर देने वाली मधुर वाणी कवि सम्मेलनों व गोष्ठियों का प्राण है।
कार्बन टेट्राब्रोमाइड

कार्बन टेट्राब्रोमाइड एक अकार्बनिक यौगिक है।
माइकल डगलस

प्रारंभिक जीवन

अमरीकी अभिनेता कर्क डगलस और बरमुडा की अभिनेत्री डायना डिल के पुत्र डगलस का जन्म न्यू ब्रन्स्विक, न्यूजर्सी में हुआ था। उनके दादा-दादी, ब्रिना सैन्गलेल और हर्शेल डैनिलोविच, बेलारुस में गोमेल (जो उस समय रूसी साम्राज्य का एक भाग था) से आये यहूदी आप्रवासी थे, जबकि उनकी मां और नाना-नानी, रुथ रापाल्जे नील्सन् और लेफ्टिनेंट कर्नल थॉमस मेल्विल डिल, डेवोन्शायर पैरिश, बरमुडा के निवासी थे। उनके नाना ने बरमुडा के अटॉर्नी जनरल के रूप में कार्य किया था और वे बरमुडा सैन्य आर्टिलरी के कमान अधिकारी थे। डगलस ने एलन-स्टीवेन्सन् स्कूल, जिनेवा का अंतर्राष्ट्रीय विद्यालय, में शिक्षा प्राप्त की और वे डीयरफील्ड, मैसाच्युसेट्स स्थित ईगलब्रूक स्कूल से 1960 में और वैलिंगफोर्ड, कनेक्टिकट स्थित द कोएट स्कूल (अब कोएट रोज़मैरी हॉल) से 1963 में स्नातक बने. उन्होंने 1968 में कैलिफोर्निया विश्वविद्यालय, सैण्टा बार्बरा, जहां वे UCSB भूतपूर्व छात्र-संघ के मानद अध्यक्ष भी हैं, से B.A. की उपाधि प्राप्त की.
उनका जोएल (जन्म 1947) नामक एक छोटा भाई और दो सौतेले भाई, पीटर (जन्म 1955) और एरिक (1958-2004), हैं।

निजी जीवन

20 मार्च 1977 को डगलस ने डाएंड्रा ल्युकर से विवाह रचाया. उन्हें एक पुत्र, कैमरॉन (जन्म 13 दिसम्बर 1978), हुआ। 1980 में डगलस एक गंभीर स्कीइंग दुर्घटना में शामिल थे, जिसन्े उनके अभिनय कॅरियर को तीन वर्षों तक रोक दिया. सितंबर 1992 में, उन्होंने सियरा टक्सन् सेंटर में, शराब की लत का इलाज करवाया. सन् 2000 में, शादी के 23 सालों बाद, डाएंड्रा ने डगलस को तलाक़ दे दिया.
18 नवम्बर 2000 को डगलस ने वेल्श की अभिनेत्री कैथरीन ज़ीटा-जोन्स से शादी की; उन दोनों का जन्म 25 सितंबर को हुआ था, हालांकि उनमें 25 वर्षों का अंतर था। ज़ीटा-जोन्स कहती हैं कि जब वे ड्युविल में मिले, तो डगलस ने कहा कि "मैं तुम्हारे बच्चों का पिता बनना चाहता हूं." उनकी दो संतानें, डिलन माइकल (जन्म 8 अगस्त 2000) और कैरिस ज़ीटा (जन्म 20 अप्रैल 2003), हैं।
डगलस और ज़ीटा-जोन्स ने 11 दिसम्बर 2003 को ऑस्लो, नॉर्वे में नोबल शांति पुरस्कार समारोह की मेज़बानी की. उन्होंने शिरीन इबादी को दिये गये पुरस्कार का जश्न मनाने के लिए आयोजित कार्यक्रम के सह-संचालकों की भूमिका निभाई. सन् 2006 में, उन्हें सेंट एण्ड्रूज़ विश्वविद्यालय से डॉक्टर ऑफ लेटर्स (D.Litt.) की मानद उपाधि से सम्मानित किया गया। डगलस और उनका परिवार अपना समय पैसिफिक पैलिसेड्स, कैलिफोर्निया; न्यूयॉर्क सिटी; ऐस्पन, कोलोरैडो; बर्मुडा; मजोर्का, स्पेन; स्वान्सी, वेल्स, रिजवुड, न्यू जर्सी और ला कॉन्सेप्शन, क्युबेक स्थित अपने घरों के बीच बांटता है।
डगलस परमाणु निरस्त्रीकरण के समर्थक हैं, न्यूक्लीयर एज पीस फाउंडेशन के एक समर्थक हैं और प्लॉगशेयर्स फंड के निदेशक-मण्डल के सदस्य हैं। सन् 1998 में उन्हें महासचिव कोफी अन्नान द्वारा UN शांति दूत नियुक्त किया गया। उल्लेखनीय रूप से वे एक डेमोक्रेट हैं और उन्होंने बराक ओबामा, क्रिस्टोफर डॉड और अल फ्रैंकेन को धन दिया है।
सन् 1997 में, न्यूयॉर्क के कैडी जेम्स पार्कर ने डगलस पर USD$25 मिलियन का मुकदमा किया। पार्कर ने डगलस पर एक अनियंत्रित गोल्फ की गेंद के द्वारा उनके ऊरु-मूल पर मारने का आरोप लगाया, जिसके कारण उन्हें अपना एक अण्डकोष और अपनी नौकरी गंवानी पड़ी. बाद में इस मामले को अदालत के बाहर सुलझा लिया गया।

मानवीय पहल

2009 में, "सोल्जर्स ऑफ पीस" परियोजना में शामिल हुए, जो सभी युद्धों के ख़िलाफ़ और वैश्विक शांति के लिये एक फिल्म थी।
महाराज पृथु

पृथु राजा वेन के पुत्र थे। भूमण्डल पर सर्वप्रथम सर्वांगीण रूप से राजशासन स्थापित करने के कारण उन्हें पृथ्वी का प्रथम राजा माना गया है। साधुशीलवान् अंग के दुष्ट पुत्र वेन को तंग आकर ऋषियों ने हुंकार-ध्वनि से मार डाला था। तब अराजकता के निवारण हेतु निःसन्तान मरे वेन की भुजाओं का मन्थन किया गया जिससे स्त्री-पुरुष का एक जोड़ा प्रकट हुआ। पुरुष का नाम 'पृथु' रखा गया तथा स्त्री का नाम 'अर्चि'। वे दोनों पति-पत्नी हुए। उन्हें भगवान् विष्णु तथा लक्ष्मी का अंशावतार माना गया है। महाराज पृथु ने ही पृथ्वी को समतल किया जिससे वह उपज के योग्य हो पायी। महाराज पृथु से पहले इस पृथ्वी पर पुर-ग्रामादि का विभाजन नहीं था; लोग अपनी सुविधा के अनुसार बेखटके जहाँ-तहाँ बस जाते थे। महाराज पृथु अत्यन्त लोकहितकारी थे। उन्होंने 99 अश्वमेध यज्ञ किये थे। सौवें यज्ञ के समय इन्द्र ने अनेक वेश धारण कर अनेक बार घोड़ा चुराया, परन्तु महाराज पृथु के पुत्र इन्द्र को भगाकर घोड़ा ले आते थे। इन्द्र के बारंबार कुकृत्य से महाराज पृथु अत्यन्त क्रोधित होकर उन्हें मार ही डालना चाहते थे कि यज्ञ के ऋत्विजों ने उनकी यज्ञ-दीक्षा के कारण उन्हें रोका तथा मन्त्र-बल से इन्द्र को अग्नि में हवन कर देने की बात कही, परन्तु ब्रह्मा जी के समझाने से पृथु मान गये और यज्ञ को रोक दिया। सभी देवताओं के साथ स्वयं भगवान् विष्णु भी पृथु से परम प्रसन्न थे।
प्रगतिशील कर्मिक और कृषक संघ

प्रगतिशील कर्मिक और कृषक संघ (Progressieve Arbeiders- en Landbouwersunie) सूरीनाम का एक राजनैतिक दल है।
पिछ्ले विधायी चुनावों (२५ मई २००५), में इसे १.०% मत मिले थे और राष्ट्रीय विधानसभा की किसी भी सीट पर विजय प्राप्त नहीं हुई।
भारतीय पक्ष

भारतीय पक्ष हिन्दी का एक ऑनलाइन वेब पोर्टल है।
जोधा अकबर (2008 फ़िल्म)

संक्षेप

फिल्म की शुरुआत एक भीषण युद्ध से होती है और इससे फिल्म की भव्यता का अंदाजा लग जाता है। इसके बाद बाल अकबर को दिखाया गया है, जो खून-खराबे के खिलाफ है, लेकिन उसके नाम पर उसके सहयोगी अपनी क्रूरता को अंजाम देते हैं। कहानी छलांग लगाकर युवा अकबर (रितिक रोशन) पर आती है, जो अपने फैसले खुद लेने का निर्णय लेता है। आमेर के राजा भारमल (कुलभूषण खरबंदा) अपने राज्य की प्रजा के हितों को ध्यान में रखकर मुगलों से दोस्ती करने का फैसला करता है। भारमल चाहता है कि उसकी बेटी जोधा (ऐश्वर्या) से अकबर शादी करें। बिना जोधा को देखे अकबर निकाह के लिए राजी हो जाता है। जोधा निकाह करने के पहले अकबर के सामने दो शर्त रखती हैं। वह अपना धर्म नहीं बदलेगी और उसे महल के अंदर एक मंदिर बनवाकर दिया जाएगा। अकबर दोनों शर्त कबूल कर लेता है। एक हिंदू लड़की से निकाह करने के बदले अकबर को कट्‍टरपंथियों की नाराजगी झेलना पड़ती है। निकाह के बाद अकबर से जोधा दूर-दूर रहती है। वह कहती है कि फतह करना और मन जीतना दोनों अलग-अलग है। फिर शुरू होता है अकबर और जोधा का रोमांस। इस मुख्य कथा के साथ-साथ राजनीति, षड्‍यंत्र की उपकथाएँ भी चलती रहती हैं।
ज़ी टीवी

इतिहास

इसकी स्थापना सुभाष चंद्रा ने 1 अक्टूबर 1992 में मुंबई, महाराष्ट्र में एक हिन्दी चैनल के रूप में की थी। पहले यह स्टार टीवी के साथ मिलकर यह चैनल बनाया था। लेकिन जब स्टार टीवी को एक अमेरिकी कंपनी ने खरीद लिया तो यह पूरी तरह से समाप्त हो गया। उसके बाद ज़ी ने अपना चैनल मार्च 1995 में इंग्लैंड और 15 जुलाई 1998 में अमेरिका में स्थापित की। यह पहला भारतीय चैनल है जो यूरोप में भी दिखाया जाने लगा। इसके कुछ कार्यक्रम और विज्ञापन अमेरिका में अँग्रेजी में दिखाये जाते हैं। इसका एचडी संस्करण पहले भारत में दिखाया गया। 5 सितम्बर 2012 को अमेरिका में डिश नेटवर्क के द्वारा इसका एचडी संस्करण दिखाया गया था।
महानगर बॉयज़

महानगर बॉयज़ लखनऊ का एक विद्यालय है।
बीटा महाश्वान तारा

बीटा महाश्वान, जिसका बायर नाम "बीटा कैनिस मेजोरिस" (β Canis Majoris या β CMa) है, महाश्वान तारामंडल में स्थित एक तारा है। यह पृथ्वी से दिखने वाले सभी तारों से ४६वाँ सब से रोशन तारा माना जाता है। यह हमसे ५०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९८ है।

अन्य भाषाओं में

बीटा महाश्वान को अंग्रेज़ी में "मुरज़िम" (Murzim) भी कहा जाता है। यह मूल रूप से अरबी भाषा के "मुरज़िम" (مرزم) शब्द से लिया गया है, जिसका अर्थ "घोषणा करने वाला" होता है। यह तारा आकाश में व्याध तारे से बिलकुल पहले उदय होता है। व्याध तारा आकाश में सब से अधिक रोशन तारा है, इसलिए कहा जाता है कि बीटा महाश्वान उसका "मुरज़िम" है यानि उसके आगे चलकर उसके आने की घोषणा करने करने वाला तारा है।

वर्णन

बीटा महाश्वान एक B1 II या B1 III श्रेणी का नीला-सफ़ेद दानव तारा है। यह एक बीटा सॅफ़ॅई परिवर्ती तारा है जिसकी रौशनी छह घंटे के काल में १.९५ से २.०० मैग्निट्यूड के बीच बदलती है। इसका हाइड्रोजन इंधन ख़त्म होने वाला है और इसके बाद यह हीलियम को नाभिकीय संलयन (न्यूक्लियर फ्यूज़न) के लिए इंधन की तरह प्रयोग करेगा।
बीटा महाश्वान की अंदरूनी चमक (निरपेक्ष कान्तिमान) हमारे सूरज की १९,००० गुना है और इसका व्यास हमारे सूरज के व्यास का १२ गुना।
रेनाना झाबवाला

रेनाना झाबवाला समाज सेविका हैं। उनके पति हरीश खरे हैं।
१९९० में उन्हें पद्म श्री मिला।

Books

The Idea of Work: Co-authored with Ela Bhatt, Indian Academy For Self Employed Women, 2012
Social Income and Insecurity: A Study in Gujarat: Co-authored with Guy Standing, Jeemol Unni, and Uma Rani. Routledge, 2010.
Empowering Women in an Insecure World: Joining SEWA Makes a Difference: Co-authored with Sapna Desai and Jignasa Dave. SEWA Academy, 2010.
Membership-Based Organization of the Poor: Co-edited with Martha Chen, Ravi Kanbur and Carol Richards. Routledge, 2007.
Women, Work and Poverty: Co-authored by Martha Chen, Joann Vanek, Francie Lund, James Heinz, with Renana Jhabvala and Christine Bonner. UNIFEM, New York, 2005.
Informal Economy Centrestage: New Structures of Employment: Co-edited with Ratna M. Sudarshan and Jeemol Unni. Sage Publications, New Delhi, 2003.
The Unorganised Sector: Work Security and Social Protection: Co-edited with R.K.A. Subrahmanya. Sage Publications, New Delhi, 2000.
Speaking Out: Women’s Economic Empowerment in South Asia: Co-edited with Martha Chen and Marilyn Carr. IT Publications, 1997.
प्रतिरोध वेल्डन

दमक वेल्डन (Flash Welding)

वेल्डन की यह विधि भी टक्कर की वेल्डन विधि के समान ही है, भेद केवल इतना ही है कि दोनों पिंडों को संपर्क में लाने के पहले ही यंत्र में विद्युत् धारा प्रवाहित कर दी जाती है और पिंडों के निकट आने पर उनके बीच के अंतराल में विद्युत् आर्क के चालू होने से धातुपिंड के किनारे पिघलने लगते हैं। जब धातु के कुछ छीटे उनमें से उछलने लगते हैं, तब धारा को बंद कर यंत्र से ही उन्हें दबाकर जोड़ देते हैं।

चित्ती वेल्डन (Spot Welding)

वेल्डन की यह विधि वही अपनाई जाती है जहाँ धातु की चादरों के किनारों को एक पर एक रखकर जोड़ना हो। इसका सिद्धांत भी टक्कर के वेल्डन के समान ही है। इस काम के यंत्र में, वेल्डन करनेवाले किनारों को एक दूसरे के ऊपर नीचे रखकर, यंत्र में लगे दो इलेक्ट्रोडों के बीच में रख देते हैं। फिर पैर से एक लीवर को दबाने पर, ऊपरवाला इलेक्ट्रोड नीचे उतरकर संपीडित वायु की शक्ति से उन प्लेटों को दबा देता है और इलेक्ट्रोडों तथा प्लेटों के संपर्क में आते ही, उसमें विद्युत् धारा प्रवाहित होकर प्लेटों में से होती हुई नीचे के इलेक्ट्रोड में प्रवेश करती है, उस समय प्लेटों का वह भाग, जो उन इलेक्ट्रोडों के संपर्क में आता है, गरम होकर ज्यों ही वेल्डन के ताप पर पहुँचता है, उन इलेक्ट्रोडों का दबाव और बढ़ा दिया जाता है, जिससे वे उस स्थान पर आपस में जुड़ जाते हैं और वहाँ एक चित्ती सी पड़ जाती है।

प्रक्षेपी वेल्डन

वेल्डन की इस विधि के सिद्धांत भी वे ही हैं जा चित्ती वेल्डन के हैं, केवल भेद यही है कि इसमें इलेक्ट्रोड से प्राप्त होनेवाली ऊष्मा एक छोटे से बिंदु पर ही केंद्रित कर दी जाती है। वैसे इलेक्ट्रोडों का क्षेत्रफल तो काफी बड़ा होता है। ऊष्मा को केंद्रित करने के लिए एक अथवा दोनों प्लेटों में उभार या गड्ढा बना दिया जाता है। इस विधि से विभिन्न मोटाई के प्लेटों को भी आपस में जोड़ा जा सकता है।

सीवन वेल्डन

यह विधि भी सिद्धांत और क्रिया में चित्ती वेल्डन के समान ही है, अंतर यही है कि इलेक्ट्रोड स्थिर स्तंभ के आकार के होने के बदले बेलनाकार घूमते हुए बनाए जाते हैं और जुड़नेवाले प्लेटों को उनके बीच यंत्र से चलाया जाता है तथा उन बेलनों की विद्युत् धारा आंतरायिक रूप (intermittent) से चटका लगाती हुई चलती है। धारा के प्रवाहित होने और रुकने के समय का अनुपात 1:1 से लेकर 1:10 तक रखा जा सकता है, इस कारण जोड़ ऐसा लगता है मानो डोरे से सी दिया गया हो।

टक्कर विधि

इस विधि में मशीन के एक शिकंजे में एक टुकड़े को पहले स्थिरता से बाँधकर, दूसरे टुकड़े को सरकनेवाले दूसरे शिकंजे में इस प्रकार बाँध देते हैं। कि दोनों को निकट लाने पर जोड़ सही सही बैठ जाए। यह दोनों शिकजे विद्युत्रोधी आवरणों द्वारा ऐ दूसरे से विद्युतरोधी आवरणों द्वारा एक-दूसरे से विद्युतरुद्ध (insulated) रहते हैं और इनमें विद्युत् धारा देने के एक की धारा दूसरे में नहीं जाने पाती। जब सरकनेवाले शिकंजे को धातुपिंड सहित स्थिर शिंकजे की ओर सरकाते हैं, तब इन धातुपिंडों के जुड़नेवाले किनारों का ताप, किनारों के निकट आने पर, विद्युत् धारा के उच्च प्रतिरोध के प्रभाव से एकदम गरम होने के कारण, वेल्डन के ताप तक पहुँच जाता है; फिर किनारों को धीरे-धीरे खूब दबा दिया जाता है और विद्युत् धारा बंद कर दी जाती है।
मनोज पब्लिकेशन

यह हिन्दी पुस्तकों के एक प्रमुख प्रकाशक हैं। यह पटना में है।
क़हतानी लोग

क़हतानी (अरबी: قحطانيون, अंग्रेज़ी: Qahtanite) उन अरब लोगों को कहा जाता है जिनकी मूल मातृभूमि अरबी प्रायद्वीप का दक्षिणी या दक्षिणपूर्वी भाग, विशेषकर यमन क्षेत्र, है। बहुत से क़हतानी क़बीले अब अपनी पूर्व गृहभूमि से दूर-दराज़ क्षेत्रों में रहते हैं। इनके विपरीत 'अदनान' (عدنان‎, Adnan) उन अरब समुदायों को कहा जाता है जिनकी मूल मातृभूमि अरबी प्रायद्वीप का उत्तर, पश्चिमी या मध्य क्षेत्र है। क़हतानियों की दो शाखाएँ हैं: हिम्यर (حمير, Himyar) और कहलान (كهلان, Kahlan)। सभी अरब क़बीलों को 'क़हतानी' या 'अदनानी' में वर्गीकृत किया जा सकता है और इन दोनों शाखाओं में ऐतिहासिक खींचातानी रही है। अरबी लोक-मान्यता में क़हतानी शुरू के मूल अरब थे और अदनानी बाद में अरब बने।